เริ่มการอภิปรายไม่ไว้วางในรัฐมนตรีเป็นรายบุคคลวันที่สี่ ฝ่ายค้านเน้นอภิปรายไปที่นายกรัฐมนตรีและรัฐมนตรีว่าการกระทรวงกลาโหม
การอภิปรายไม่ไว้วางในรัฐมนตรีเป็นรายบุคคลในวันที่สี่ ฝ่ายค้านเน้นอภิปรายไปที่นายกรัฐมนตรีและรัฐมนตรีว่าการกระทรวงกลาโหมกล่าวหาจงใจใช้งบประมาณแผ่นดินและส่วนราชการสร้างความเกลียดชังในสังคม           วันที่สี่ของการอภิปรายไม่ไว้วางใจรัฐมนตรีเป็นรายบุคคล โดยเมื่อเริ่มการประชุม ส.ส.ฝ่ายค้าน ได้เน้นอภิปรายไปที่ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวหาจงใจใช้งบประมาณแผ่นดินและส่วนราชการสร้างความเกลียดชังในสังคม โดยอ้างเป็นการประชุมสั่งการทางวีดิโอคอนเฟอร์เรนซ์ ของมณฑลทหารบกที่ 26 ให้ปฏิบัติการข้อมูลข่าวสารโจมตีฝ่ายตรงข้าม ซึ่งเป็นเหตุการณ์ที่เกิดขึ้นก่อนจะมีการยุบพรรคอนาคตใหม่เมื่อเดือนกุมภาพันธ์ 2563 พร้อมเปิดเผยเอกสาร โดยระบุว่าเป็นเอกสารประกอบการบรรยายของกองทัพ ซึ่งมีเนื้อหามุ่งโจมตีฝ่ายตรงข้าม           อย่างไรก็ตาม ก่อนหน้านี้ นายวิรัช รัตนเศรษฐ ประธานวิปรัฐบาล กล่าวว่า วิปทั้ง 2 ฝ่าย ได้หารือถึงกรอบเวลาการอภิปรายไม่ไว้วางใจ ซึ่งฝ่ายค้าน ยังเหลือเวลาอีกประมาณ 13 ชั่วโมง 45 นาที ซึ่งหากยึดตามกรอบเวลาเดิมที่ตกลงกันไว้ ที่ต้องอภิปรายจบในวันนี้(19 ก.พ.64) จะทำให้รัฐมนตรีไม่มีโอกาสได้ชี้แจง ซึ่งอยากให้รัฐมนตรีได้อภิปรายได้เต็มที่ ดังนั้นการอภิปรายอาจต้องขยายต่อไปถึงวันพรุ่งนี้